./data/phi0914/phi001fr/phi0914.phi001fr.perseus-lat1.xml
Titus Livius (Livy)
P  Sulpicius tribunus plebis auctore C  Mario perniciosas leges					promulgasset, ut exules revocarentur et  novi					cives libertinique in tribus XXXV distribuerentur et ut					C  Marius adversus Mithridatem Ponti regem dux crearetur, et adversantibus					consulibus Q  Pompeio et L  Syllae vim intulisset, occiso Q 						Pompeio Q  Pompei consulis filio, genero Syllae, L  Sylla consul cum					exercitu in urbem venit et adversus factionem Sulpicii  et Marii in ipsa urbe pugnavit, eamque expulit  ex qua duodecim a					senatu hostes, inter quos C  Marius pater et filius, iudicati sunt  P  Sulpicius					cum in quadam villa lateret, indicio servi sui retractus et occisus est  servus					ut praemium promissum indici haberet, manumissus et ob scelus proditi domini de					saxo  deiectus est  C  Marius filius in Africam					traiecit  C  Marius pater cum in paludibus Minturnensium lateret, extractus est					ab oppidanis; et cum missus ad occidendum eum servus natione Gallus maiestate					tanti viri perterritus recessisset, impositus publice navi delatus est in					Africam  L  Sylla civitatis statum ordinavit, 					exinde colonias deduxit  Q  Pompeius consul, ad accipiendum a Cn  Pompeio					procos  exercitum profectus, consilio eius occisus  est 					Mithridates, Ponti rex, Bithynia et Cappadocia occupatis et pulso Aquilio legato					Phrygiam, provinciam populi Romani, cum ingenti exercitu intravit